С’юзан Сарандан

**Сью́зан Сара́ндан** (, у дзявоцтве С’юзан Эбігейл Томалін (); нар. 4 кастрычніка 1946, Нью-Ёрк, штат Нью-Ёрк, ЗША) — амерыканская  і , лаўрэат прэміі «Оскар». Самыя вядомыя ролі актрыса сыграла пасля сарака гадоў.

## Біяграфія 
Будучая актрыса нарадзілася ў Нью-Ёрку 4 кастрычніка 1946 года; яна — старэйшая з дзевяці дзяцей. Пра кінакар’еру яна ўпершыню задумалася, калі ажанілася з акцёрам Крысам Саранданам (іх шлюб працягваўся з 1967 па 1979). Самым паспяховым з яе ранніх фільмаў было «Шоу жахаў Рокі Хорара» (1975). У канцы 1970-х Сарандан пачынае супрацоўнічаць з французскім рэжысёрам Луі Малем, у 1982 намінуецца на прэмію «Оскар» за ролю ў яго карціне «Атлантык-Сіці» (1980).

Нягледзячы на ўдзел Сарандан разам з Дэвідам Боўі і Катрын Дэнёў у нашумелым фільме «Голад» (1983), актрыса заставалася адносна малавядомай сярод шырокай публікі. Сітуацыя змянілася, калі яна атрымала ролі ў такіх камерцыйна паспяховых праектах, як «Іствікскія ведзьмы» (1987) і «Дархэмскі бык» (1988). Працуючы над апошнім фільмам, Сарандан зблізілася з акцёрам Цімам Робінсам, адносіны з якім працягваліся да 2009 года. У іх двое сыноў: Джэк Генры (нар. 1989) і Майлз (нар. 1992). Таксама ў Сарандан ёсць дачка, Ева Амуры (нар. 1985), ад рэжысёра Франка Амуры.

У першай палове 1990-х Сарандан практычна штогод намінавалася на «Оскар» за найлепшую жаночую ролю (за фільмы «Тэльма і Луіза», «Алей Ларэнца», «Кліент»). Атрымала гэту прэмію за ролю ў фільме Робінса «Мярцвяк ідзе» (1995). У наступныя гады здымалася ў кіно адносна мала. Сарандан з’яўляецца перакананай пацыфісткай і рэгулярна ўдзельнічае ў пратэстах супраць вайны ў Іраку. Яна таксама актыўна выступае за захаванне навакольнага асяроддзя і правы сексуальных меншасцей.

## Фільмаграфія 
## Узнагароды і намінацыі 
### Узнагароды 
* 1995 — Прэмія BAFTA — найлепшая жаночая роля, за фільм «Кліент»
* 1996 — Прэмія «Оскар» — найлепшая жаночая роля, за фільм «Мярцвяк ідзе»
* 1996 — Прэмія Гільдыі кінаакцёраў ЗША — найлепшая жаночая роля, за фільм «Мярцвяк ідзе»

### Намінацыі 
* 1982 — Прэмія «Оскар» — найлепшая жаночая роля, за фільм «Атлантык-Сіці»
* 1989 — Прэмія «Залаты глобус» — найлепшая жаночая роля ў камедыі ці мюзікле, за фільм «Дархэмскі бык»
* 1991 — Прэмія «Залаты глобус» — найлепшая жаночая роля ў драме, за фільм «Белы палац»
* 1992 — Прэмія «Оскар» — найлепшая жаночая роля, за фільм «Тэльма і Луіза»
* 1992 — Прэмія «Залаты глобус» — найлепшая жаночая роля ў драме, за фільм «Тэльма і Луіза»
* 1992 — Прэмія BAFTA — найлепшая жаночая роля, за фільм «Тэльма і Луіза»
* 1993 — Прэмія «Оскар» — найлепшая жаночая роля, за фільм «Масла Ларэнца»
* 1993 — Прэмія «Залаты глобус» — найлепшая жаночая роля ў драме, за фільм «Масла Ларэнца»
* 1995 — Прэмія «Оскар» — найлепшая жаночая роля, за фільм «Кліент»
* 1995 — Прэмія Гільдыі кінаакцёраў ЗША — найлепшая жаночая роля, за фільм «Кліент»
* 1996 — Прэмія «Залаты глобус» — найлепшая жаночая роля ў драме, за фільм «Мярцвяк ідзе»
* 1999 — Прэмія «Залаты глобус» — найлепшая жаночая роля ў драме, за фільм «Мачаха»
* 2001 — Прэмія «Эмі» — найлепшая запрошаная актрыса ў камедыйным тэлесерыяле, за тэлесерыял «Сябры»
* 2002 — Прэмія «Эмі» — найлепшая запрошаная актрыса ў камедыйным тэлесерыяле, за тэлесерыял «Малкальм у цэнтры ўвагі»
* 2003 — Прэмія «Залаты глобус» — найлепшая жаночая роля другога плана, за фільм «Ігбі ідзе на дно»
* 2009 — Прэмія «Залаты глобус» — найлепшая жаночая роля ў міні-серыяле ці тэлестужцы, за тэлестужку «Бернард і Дорыс»
* 2009 — Прэмія «Эмі» — найлепшая жаночая роля ў міні-серыяле ці фільме, за тэлестужку «Бернард і Дорыс»
* 2009 — Прэмія Гільдыі кінаакцёраў ЗША — найлепшая жаночая роля ў тэлестужцы ці мінісерыяле, за тэлестужку «Бернард і Дорыс»
* 2010 — Прэмія «Эмі» — найлепшая жаночая роля другога плана ў міні-серыяле ці фільме, за тэлестужку «Вы не ведаеце Джэка»
* 2011 — Прэмія Гільдыі кінаакцёраў ЗША — найлепшая жаночая роля ў тэлестужцы ці мінісерыяле, за тэлестужку «Вы не ведаеце Джэка»

## Крыніцы 
## Спасылкі 
* 

Катэгорыя:Лаўрэаты прэміі «Оскар»
Катэгорыя:Лаўрэаты прэміі BAFTA
Катэгорыя:Лаўрэаты прэміі Гільдыі кінаакцёраў ЗША
Катэгорыя:Галівудская алея славы
Катэгорыя:Актывісты ЛГБТ-руху ў ЗША
Катэгорыя:Паслы добрай волі ЮНІСЕФ